Store pensionsforskelle i krisetider - Danmark | www.bt.dk
BT TV BTshop BT retter Abonnement E-avis Bestil abonnement Annoncer Hør radio Radio24syv Send tip Cookie- og Privatlivspolitik Store pensionsforskelle i krisetider
Af Thomas Sand, Berlingske Nyhedsbureau Mandag den 25. februar 2013, 05:45 Danskernes pensionsopsparinger har udviklet sig vidt forskelligt under krisen. Eksperter advarer om, at mange vil få en fattigere alderdom, fordi de har været i det forkerte selskab.
Siden den økonomiske krise begyndte i 2008 har danske pensionsopsparinger udviklet sig så forskelligt, at den med det bedste afkast er vokset otte gange mere end den med det dårligste, skriver Politiken.
Det betyder store forskelle på op mod 100.000 kroner, viser avisens beregninger.
»Det her viser en meget stor forskel på afkastene. Det er uhyggeligt meget, når man tænker på, at de færreste danskere interesserer sig for, hvem der forvalter deres pension,« siger pensionsekspert Jørgen Svendsen fra rådgivningsfirmaet AFPR.
Det betyder, at nogle danskere vil få langt færre penge udbetalt, når de går på pension, vurderer Jørgen Svendsen.
De store forskelle skyldes, at det har været vidt forskelligt, hvor meget pensionsselskaberne har formået at indhente af det som blev tabt efter aktiemarkedets voldsomme fald i 2008.
Taberne er de yngre kunder i Danica Pension. Her har det samlede afkast siden 2008 været på blot 4,8 procent for kunder, som har 30 år til pensionsalderen.
Havde de sat deres penge hos PensionDanmark, var afkastet blevet på hele 36,5 procent, viser avisens sammenligning af opsparinger med markedsrente, som knap halvdelen af danskernes indbetalinger går til.
En opsparing på 300.000 kroner vil efter fem år være blevet 14.000 kroner mere værd hos Danica Pension, mens den hos PensionDanmark ville være vokset med 109.000 kroner.
»Hos Danica har afkastet været så lille, at pengene slet ikke har ynglet, hvis man fraregner inflation,« siger Jørgen Svendsen.
Det vil for de fleste nok komme som et chok, mener han.
»Danskerne går ikke op i deres pension, selv om det drejer sig om mange penge,« siger han til Politiken.
Danica Pension erkender, at selskabets yngre kunder har fået mindre ud af de seneste år, end hvis de havde sparet op andre stederog begrunder det med, at kunderne satte penge i mere risikable investeringer som aktier og derfor var mere udsatte, da aktiemarkedet styrtdykkede i 2008.
Mest læste - 3 timer Jørn Hjorting i chok over ungdomsvens død: Kan ikke sove om natten 12:04 Engelske aviser tror på Magnussen: Button gav McLaren et følelsesladet farvel 12:09 Sanne Salomonsen-chok: Med i Melodi Grand Prix 10:26 Brøndby-sportschef tror på FCM som mestre, men...: Her er holdet, han ikke vil afskrive 11:46 Kendt DR-stemme omkommet i brand 08:16 Kosteksperter: Derfor spiser vi aldrig light-produkter 11:37 Billedserier Se billederne fra American Music Awards: Her er alle stjernerne på den røde løber 08:11 Osetur i eventyrland: Se stormagasinernes smukke julevinduer 06:23 Efter den store udrensning: Sådan har Ståles skrald klaret sig 18.16 | 21.november Se albummet: Martin Jørgensens karriere i billeder 21:32 Champagnebad og bjørnekram: Sådan fejres et verdensmesterskab 17:28 Walkman, kassettebånd og Rubiks terning: Husker du 80'erne? 12.17 | 23.november Lige nu på BT PLUS Plus Enkle råd: Slip for skadedyr